दरभंगा। बरुआर के पंचायत समिति सदस्य ललित मंडल बहादुरपुर प्रखंड के नए प्रमुख निर्वाचित हुए। उन्होंने प्रमुख पद के दावेदार सोनू मंडल को 9 मतों से हराया। ललित मंडल को 20 और सोनू मंडल को 11 पंचायत समिति सदस्यों का मत प्राप्त हुआ। इस प्रकार ललित मंडल 9 मतों से विजय हुए। पूर्व प्रमुख अमिरकला देवी ने सदन में भाग नहीं लिया। बताया जा रहा है कि प्रमुख प्रकरण को लेकर पूर्व प्रमुख हाई कोर्ट की शरण में चली गयी हैं। जहां उनके वकील ने उन्हें प्रमुख के चुनाव में भाग नहीं लेने की सलाह दी। जिसके कारण पूर्व प्रमुख अमीरकला देवी ने सदन में भाग नहीं लिया। प्रमुख निर्वाचित होने के बाद ललित मंडल ने बताया कि यह जीत पंचायत समिति सदस्यों की जीत है। मेरा एक ही लक्ष्य है प्रखंड क्षेत्र का विकास। सोनू मंडल ने कहा कि अब सदन में सशक्त विपक्ष देखने को मिलेगा। ललित मंडल की जीत को बाजार की जीत बताया। सदर एसडीओ सह निर्वाची पदाधिकारी राकेश गुप्ता ने बताया कि बहादुरपुर प्रमुख चुनाव को लेकर दो प्रत्याशी ने नामांकन किया। जिसमें ललित मंडल को 20 और सोनू मंडल को 11 मत प्राप्त हुए। एक महिला समिति अमीरकला देवी सदन में भाग नहीं ली। ललित मंडल को प्रमुख निर्वाचित किया गया। पर्यवेक्षक अपर समाहर्ता मोबिन अली अंसारी ने पद और गोपनीयता की शपथ दिलायी। दंडाधिकारी के रूप में सीओ कमलेश प्रसाद मौजूद रहे।